आयोजन के बारे में बताते हुए, ‘जिंदगी दिल्ली’ की संस्थापक बिंदु कपूर ने कहा, ‘कैंसर से जंग लड़ चुके लोगों से मिलने के बाद अनेक व्यक्तियों के मन से इस रोग के संबंध में जो डर था वो निकल गया है। हर तरह के डर से छुटकारा पाना सबसे पहली जरूरत होती है, फिर चाहे वो किसी बीमारी को लेकर हो, अंधविश्वास के बारे में हो या किसी विफलता को लेकर हो, क्योंकि यह डर की भावना ही है जो किसी व्यक्ति को उसके लक्ष्य से दूर करती है।’